ຈີນຕັ້ງ ຄະນະກໍາມະການ ຮັກສາ ຄວາມປອດໄພ ແຫ່ງຊາດ
​ຈີນ ກໍ່​ຕັ້ງ​ຄະນະ​ກໍາມະການ ຮັກສາ​ຄວາມ​ປອດ​ໄພ ​ແຫ່ງຊາດ​ ​ເພື່ອຄຸ້ມ​ຄອງ​ດູ​ແລ​ ອົງການ​ຮັກສາ​ຄວາມປອດ​ໄພຕ່າງໆ ທີ່​ມີ​ກັນ​ຢ່າງ​ຫຼວງຫຼາຍ.
ການຕັດສິນໃຈຂອງຈີນ ກໍ່ຕັ້ງຄະນະກໍາມະການ ຮັກສາຄວາມ ປອດໄພ ແຫ່ງ ຊາດ ເພື່ອຄຸ້ມຄອງດູແລອົງການຮັກສາຄວາມ ປອດໄພຕ່າງໆທີ່ມີກັນຢ່າງຫຼວງ ຫຼາຍນັ້ນ ປາກົດວ່າ ສະທ້ອນ ໃຫ້ເຫັນເຖິງຄວາມປາດຖະໜາຂອງກຸງປັກກິ່ງທີ່ຈະປະຕິບັດ ງານໃຫ້ດີຂື້ນ ໃນການຮັບມືກັບບັນຫາພາຍໃນປະເທດ ແລະ ການທ້າທາຍຂອງຕ່າງປະເທດ ຢູ່ໃນຖະແຫຼງການທີ່ນຳອອກເຜີຍແຜ່ໃນວັນອັງຄານຜ່ານມາ ພັກຄອມມິວນິສທີ່ປົກຄອງປະເທດຢູ່ໃນເວລານີ້ ໄດ້ສີ້ນສຸດ ການປະຊຸມກ່ຽວກັບດ້ານນະໂຍບາຍເປັນເວລາສີ່ມື້ ໂດຍ ກ່າວວ່າ ຕົນຈະຕັ້ງຄະນະກໍາມະການຮັກສາຄວາມປອດໄພ ແຫ່ງຊາດ ເປັນເທຶ່ອທໍາອິດ ເພື່ອຈະ “ປັບປຸງໃຫ້ ລະບົບຮັກ ສາຄວາມປອດໄພ ແຫ່ງຊາດ ແລະຍຸດທະສາດ ດີເລີດ ” ໂຄສົກ ກະຊວງການຕ່າງປະເທດ ຈີນ ທ່ານ Qin Gang ໄດ້ ບັນລະຍາຍກ່ຽວກັບເລື້ອງດັ່ງກ່າວໃນວັນພຸດວານນີ້ວ່າ ຄະນະ ກໍາມະການຈະຮັບມືກັບ “ທຸກໆກໍາ ລັງ ທີ່ພະຍາຍາມນາບຂູ່ຕໍ່ ຄວາມປອດໄພຂອງຈີນ” ແລະເຮັດໃຫ້ເຂົ້າເຈົ້າ “ຢ້ານກົວ ” ທ່ານກ່າວວ່າ ບັນດາກໍາລັງ ດັ່ງກ່າວ ຮວມທັງ “ພວກກໍ່ການຮ້າຍ” “ພວກແບ່ງແຍກດິນແດນ” ແລະພວກຫົວຮຸນແຮງ ຈັດ ” ທ່ານ Ken Dewoskin ຫົວໜ້າບໍລິສັດຄຸ້ມຄອງຄວາມສ່ຽງ Deloitte ສາຂາປະເທດຈີນ ໄດ້ກ່າວຕໍ່ວີໂອເອວ່າ ການປະກາດດັ່ງກ່າວນີ້ໄດ້ສະແດງໃຫ້ເຫັນວ່າ “ປັກກິ່ງແມ່ນໄດ້ເພັ່ງ ເລັງຢ່າງເຕັມທີ່” ໃສ່ການປັບປຸງໃຫ້ດີຂື້ນ ໃນການຮັບມືກັບຄວາມບໍ່ສະງົບຫວ່າງມໍ່ໆມານີ້ ເຫດຮ້າຍຢູ່່ທີ່ຈະຕຸລັດ Tianamen ໃນວັນທີ 28 ຕຸລາຜ່ານມາໂດຍພວກຜູ້ຊາຍຊົນກຸ່ມ ນ້ອຍເຜົ່າ Uighur ສາມຄົນຈາກເຂດປົກຄອງຕົນເອງ Xinjiang ໃຈພາກຕາເວັນຕົກຂອງ ຈີນ ທີ່ໄດ້ຂັບລົດແລ່ນເຂົ້າປະຕູເມືອງຕ້ອງຫ້າມ ແລະຈູດໄຟເຜົາລົດເຮັດໃຫ້ເຂົາເຈົ້າແລະ ອີກສອງຄົນທີ່ຢ່າງຕາມຖະໜົນເສຍຊີວິດ ຖະແຫລງຂ່າວທີ່ເປັນທາງການຂອງ ພັກຄອມມິວນິສ ຍັງໄດ້ກ່າວເຖິງຄວາມເປັນໄປໄດ້ ທີ່ວ່າ ຄະນະກຳມະການຮັກສາຄວາມປອດໄພແຫ່ງຊາດໃໝ່ນີ້ ຈະພະຍາຍາມປັບປຸງ ການຮັບມືກັບບັນຫາຄວາມປອດໄພຕ່າງປະເທດ ເຊັ່ນວ່າ ບັນຫາຂັດແຍ້ງ ທາງທະເລ ເປັນຕົ້ນ